Faunatar

Faunatar on Suomessa ja Virossa toimiva lemmikkieläinliike-ketju, joka aloitti toimintansa vuonna 1980. Ketju on toiminut franchising-periaatteella vuodesta 1993, mutta tätä nykyä franchising-kauppiaita on Suomessa vain 1 kpl.  Myymälöitä Suomessa on kaikkiaan 12 kappaletta - parhaimmillaan myymälöitä on ollut yli 30 kpl. Ketju myy eläinruokien ja -tarvikkeiden ohella akvaarioita ja pieneläimiä.

Franchise-ketjun taustalla on Faunatar Finland Oy, jonka toimitusjohtaja on Kaidi Suu. Yrityksen liikevaihto vuonna 2021 oli noin 1,8 miljoonaa euroa.

Taloustilanne

Nykyisin ketju on virolaisessa omistuksessa ja sen omistaa Faunatar Estonia Oü, jonka taustalla toimii Rendez-vous Oü. 

Faunatar Finland Oy:lla on useita trattaprotesteja. Perintätoimisto Lowell Suomi oy:n maksuviivetietojen mukaan Faunattarella on 6.4.2023 yhteensä yli 54 000 euron edestä avoimia saatavia. Yritys on hakeutunut yrityssaneeraukseen.

Lähteet 

Suomalaiset kauppaketjut
Lemmikkieläinten hoito